text: Danfoss udvider testcenter til gravkøer og traktorer
  14 september 2015 kl. 16.21
  Danfoss leverer hvert år materiel til landbruget. I Nordborg tester de maskinerne igennem - og nu har de udvidet testanlægget til det femdobbelte.
  Danfoss Power Solutions har nu mere end femdoblet sin testbane i Nordborg, og det nye anlæg blev indviet mandag. Fremover kan virksomhedens kunder sende deres store industrikøretøjer dertil for at få testet deres systemer og Danfoss' produkter i et virkelighedstro miljø.
  I alt er testanlægget nu udvidet fra 25.000 til 140.000 m2 og er et af de største i verden.
  Du kan høre, hvad anlægget betyder for Danfoss, i klippet her, hvor leder af testområdet, Svend Thomsen, fortæller (varighed 0:39)
  